[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000002", "text": "Bv. viziti ankau\u0306 : (angle verkita) kie vi trovas alian elegantan kaj tre flue skribitan lian leteron, kun lia desegno."}, {"text_idx": "#000003", "text": "La personeco de c\u0302i tiu esperantisto de la unua horo estas tre ric\u0302a, kaj ankau\u0306 lia skribmaniero, grafike, elmontras plene lian internan (mensan kaj elkoran) ric\u0302econ kaj variecon......"}, {"text_idx": "#000004", "text": "Psikologia skizo de la personeco de"}, {"text_idx": "#000005", "text": "(lau\u0306 la itala grafologia metodo de Girolamo Moretti)"}, {"text_idx": "#000007", "text": "La skribaj\u0302on Clarence Bicknell skribis en la jaro 1906, kiam li estis 64-ag\u0302a, dum sia plena maturag\u0302o kaj persona evoluo. Unuavide mi ekrimarkas la harmonion de ulo kiu jam atingis sian internan ekvilibron. C\u0302i tiu estas absolute mia unua kaj plej g\u0302enerala impreso."}, {"text_idx": "#000010", "text": "Lia procedmaniero estas sekvenca: li ne s\u0302atas haltigi kion li ekkomencis, au\u0306 devojig\u0302i kaj perdi la logikfadenon de siaj pensoj, samkiel li ne s\u0302atas hakojn al si kiam li estas eldiranta sian opinion g\u0302uste dum la kerna punkto de sia absorba parolado. Nenio fakte sukcesas lin deturni au\u0306 elvojigi kiam li koncentrig\u0302as (la pluraj Kunligitecoj, Baza linio plutenita pro la firmeco), sekve li strec\u0302as dau\u0306rigi sian laboron kaj plenumigi siajn intencojn per speciala engag\u0302o kaj decidemo, g\u0302is la atingo de lau\u0306ebla sukceso (Baza linio plutenita kaj grafika harmonio elmontras lian maturecon). Li posedas tre bonajn organizokapablojn (Kunligita, linio kaj Dinamikeco, Malegala kun metodo) kaj rapide kunigas la akiritajn sciojn, zorge atentitajn (Klara kaj Rapida fluo, kiu montras lian energion kaj senc\u0302esan aktivecon). Li realigas kaj konkretigas per siaj scioj, c\u0302ar li havas netan percepton pri la plej tau\u0306gaj situacioj. Alidire, li efike asocias rimedojn al celoj, kaj dum studado kaj dum laborado, kaj ec\u0302 dum la c\u0302iutaga praktika vivo, nome: absolute c\u0302iam! (kombinig\u0302o de la signo Anguloj tipo C , t.e. diplomatio, kun tiuj je aktivecoj kiel Dinamika, rapideca fluo). Li c\u0302iam antau\u0306vidas la plej celkonforman irendan vojon, kiam li antau\u0306arang\u0302as alvenpunkton au\u0306 lanc\u0302as iniciatojn (Ligiteco inter vortoj) pro lia intuicio kaj mensa klarvido. Lia okulaspekto, do kaj sekve, estas tute pensoplena dum tia lia antau\u0306vidstrec\u0302o por ekvidi eblajn evoluojn de sia agado (Baza linio plutenita, sen s\u0302ancelig\u0302oj)."}, {"text_idx": "#000011", "text": "Lia facilo asimiladi sciojn kaj lia intuicia inteligento gvidas lin pasie al diversaj fakoj, inter si tre diversigataj (Larg\u0302a interlitere donas al li ankau\u0306 entuziasmon, li estas fakte malfermita persono). Efektive liaj interesoj estas multnombraj (la s\u0302ang\u0302eco en la literaj altecoj, kvankam ene de moderaj mezuroj: ekde 2 g\u0302is 3 milimetra alteco estas la normo) kaj al tiuj interesoj li sin dedic\u0302as dau\u0306re (Baza linio plutenita, kiu donas al li konstantecon). Li estas erudiciulo, pro la asimilademo (la signo Dekstrenklina) kaj la sciemo (la varianta liter-alteco) kaj la memorkapablo (Klara helpita de Kunligitecoj). Li tre s\u0302atas pliampleksigi siajn horizontojn: karakterizas lin selektado de propraj interesoj, kaj li estas tre atenta antau\u0306planisto de la dedic\u0302inda tempo al ili, por eviti hazardojn au\u0306 h\u0302aoson; liaj projektoj estas do tre kongruaj kaj realigeblaj. Li c\u0302iam pensas al estonto, kaj perspektive kaj implicite, rigardante kaj atentante situaciojn kaj problemojn (la tuta kunteksto, kiu indikas agademon, movon, decidemon)."}, {"text_idx": "#000012", "text": "Pro mensa malfermiteco kaj psika nerigideco (malgrau\u0306 la ekzisto de firmeca konduto), kaj ankau\u0306 danke al lia nedubinda jug\u0302kapablo (Klara, Malegala kun metodo kaj Anguloj tipo C, c\u0302i-lasta donas al li la kapablon kapti oportunecojn, kaj ruzecon), li kapablas au\u0306skulti alies teoriajn kaj praktikajn proponojn, tamen, poste, submetas tiojn al pruvo por individui ilian eventualan internan malkoheron. Por plej bone klarigi, c\u0302io estas de li kribrita tra lia rigora logikemo, pro tio mi povas racieme aserti ke lia opinio pri alies agadoj komence estas akceptata sen antau\u0306jug\u0302oj, kaj li pretas preni ion en konsideron lau\u0306 aliaj vidpunktoj, sed kun la rezervorajto rilate al konkludoj, c\u0302ar li kutime c\u0302ion persone kontrolas lau\u0306 sia potenca logikpovo, karakterizanta lin (Ligita interlitere altgrade). Li tiamaniere riskus alveni al tro subjektiva opiniado, sed tio en la faktoj ne okazas c\u0302ar li posedas ankau\u0306 inklinon al modereco, kaj tute ne estas pedanta dum la esplorado de la vero (Kalibro de la literoj en la normo pro la modereco, t.e. skribo ne tro malgranda ne tro granda)."}, {"text_idx": "#000013", "text": "Lia mensa pensorganizado estas tiu de sciencisto kiu emas observadi, kompreni, elprovi; kiu ankau\u0306, metode kaj orde kaj samtempe flekseble, kapablas skizi sian difinitan sintenon, ec\u0302 sin renovigante (linio plutenita kun flueca, pluraj malegalecoj, spontanea zorgado, kiuj rezultigas suman harmonion). Au\u0306tentika kaj sincera en siaj konkludoj (egala maniero subskribi kompare kun la teksto verkita), li ne deziras elmontri siajn talentojn. Male, li preferas labori seng\u0302ene kaj au\u0306tonomie, nur duatempe li zorgas sciigi kaj partoprenigi aliajn en siaj projektoj kaj perspektivoj, spronante kaj rafinite persvadante ulojn, altirante ilin al siaj konvinkitaj kaj persvadaj konkludoj (Sobrema kaj sinua). Tiu, kiu lin au\u0306das, se akceptas liajn premisojn, tute certe akceptos nepre ankau\u0306 liajn konkludojn. Al li plac\u0302as certe distingig\u0302i, kial ne, sen fiera elmontro sed naturmaniere kaj simple, c\u0302ar li konscias pri sia valoro kaj ne necesas konsentojn (La streketo de la litero \u2018 t \u2018 kelkfoje supermetita indikas emon al distingig\u0302o, sed la kalibro-alteco, estante en la normo, donas al li moderecon; krome la skribo estas sobrema: li estas retenata en la sintenoj, sed tute ne hermetika)."}, {"text_idx": "#000014", "text": "Socie, lia komunikokapablo estas rekta kaj gastema, ne rigida au\u0306 vanta (Flua, Aplomba kaj Fleksig\u0302ema, Klara), komplete afabla kvankam iomete singarda (Anguloj C, Dekstrenklina, Sobrema). Liaj takta kondutkapablo, diskriminpovo kaj oportunecsento, ankau\u0306 mensa klareco, ekipas lin per esprima spontaneeco tiom tau\u0306ga por la situacioj, ke la aliuloj sentas sin komforte kun li (Anguloj C, Ens\u0302ovig\u0302ema kaj Flua). Li facile enig\u0302as en alies koron (kaze de agrablaj au\u0306 malagrablaj situacioj) kaj amikig\u0302emas al proksimulo, c\u0302efe kiam tiu (s\u0302i/li) necesas spiritan indulgemon (Larg\u0302a intelitere esprimas lian grandanimecon kaj noblecon). Li estas bona konsilanto. Li ne haltas c\u0302e la unua vido, kaj lertas tus\u0302i temojn plej tau\u0306gajn por allogi kaj konvinki, sed samtempe li ne profitas de tio c\u0302ar etike li estas vere korekta kaj lojala (Baza linio plutenita, Rigidaj stangoj 6/10, kiuj donas al li deontologion kaj moralecon). Li respektas la devojn, sed same pezigas siajn rajtojn, tion plenumante per granda humaneco, tiel ke la aliaj alvenas al li por peti konsilon au\u0306 konfidenci, en kiuj aferoj li vere lertas (kombinig\u0302o de Ligita inter la vortoj kaj Ens\u0302ovig\u0302ema kun Sobrema)."}, {"text_idx": "#000015", "text": "Veras ke li s\u0302atas interrilatig\u0302i kaj estimas la favorkorecon kiun homoj montras al li, ec\u0302 se li ne tion vidigas eksteren (Manko da ekstrasignoj finvorte). Li bezonas komunecon de ideoj kaj akceptas reciprokecon por senti sin g\u0302oje vivanta, kaj utila al aliuloj (Dekstrenklina kaj c\u0302iuj ekstravertitaj signoj). Tamen li ne lasas sin influi pesimisme. Li rifuzas pesimismon, li estas pragmata persono (kalibro ekvilibra, linio plutenita, rapideca, kiu signifas rapidecon kapti okazon)."}, {"text_idx": "#000016", "text": "Iafoje, nekompreneble, s\u0302ajne senkau\u0306ze, li ekmelankolias kaj sentas malgajon (kvankam, ke lia brila aktivado antau\u0306preparas ofte kaj rekte al lia sukceso); c\u0302iukaze li ne dau\u0306re haltas sur tiuj malpozitivaj sentoj kaj emocioj, pro tio ke li neniam transpasas moderecon, ke li kapablas sin distri per siaj multnombraj interesoj (inter kiuj muziko, ja) kiuj plene kaj kontentige engag\u0302as liajn energiojn (Dekstrenklina kun Dinamikeca, Anguloj tipo C, kaj Rapida). C\u0302i tiu melankolia flanko de lia personeco supozigas al mi, ke li spertis amo-mankojn au\u0306 amsuferojn dum sia frua infanag\u0302o, al kiuj certe li bone kapablis reagi (konsiderinte lian aktualan kondic\u0302on de serena, aktivema kaj plene sukcesinta ulo), kiuj tamen kelkfoje reaperas al lia konscio. Kio povus esti tio? C\u0302u eble li ne sufic\u0302e sentis sin amata kiam li estis infano? au\u0306 c\u0302u li estis vers\u0302ajne senmerite neprizorgita tiam, nekomprenita? (Dekstrenklina, Sobrema, Arkigita en la malgrandaj literoj m kaj n \u2013 kiel signo je fermita senso). Povus esti, ke lia humaneco originis el vido de subpremo al rajtoj siaj au\u0306 de aliaj (Dekstrenklina, kiu elmontras la atenton al aliuloj kaj sian bezonon je afekcia konsidero). Certas, ke li ege atentas c\u0302efe al homoj kiuj estas plej malfortaj, au\u0306 diferencigitaj, kaj tio ne estas hazardo. Li estas kun ili pli komprenema kaj indulga ol aliajn."}, {"text_idx": "#000017", "text": "Lia firmeco kaj psika rezisto, eblaj pro psikonerva harmonio (Baza linio konservita), multe helpas lin, tial li ne retropas\u0302as antau\u0306 la malfelic\u0302oj de la vivo, ec\u0302 li ekvojas por supervenki malhelpojn kaj por c\u0302iel ajn realigi siajn aspirojn (Baza linio, Flueca). La superabundo da energioj bone enkanalig\u0302intaj helpas lin, kaj havigas al li kontinuecon kaj efektivigeblon en liaj entreprenitaj faroj."}, {"text_idx": "#000018", "text": "Li tre konscias pri si kaj siaj kapabloj, kiel mi jam evidentigis; lia percepto de sia respondeco al aliaj estas tre alta (Moderita kalibro kiu malpermesas al li troigi, Ens\u0302ovig\u0302inta-sinua kiu montras introspektadon, Ligita interlitere kiu elmontras la plutenon de liaj moralaj principoj); li vere bone integrig\u0302as en la socia vivo kaj spertas grandan internan koherecon, kaj en sia penso kaj en sia agado. Tia lia kohereco kondukas lin rifuzi ian ajn oportunismon koncerne justecon, c\u0302ar li tre bone (kaj tuje) kapablas distingi kaj diskrimini. Aldone, li ne profitas je siaj psikologiaj kapabloj, \u2013 el kiuj teorie li povus eltiri avantag\u0302on al si pro alies naivecoj \u2013 c\u0302ar li estas gvidata de sento de oportuneco (kiu ja ne signifas oportunismo), kaj estas prudenta kaj diskreta: pro tio oni povas aserti konklude , ke li tute ne estas avidulo au\u0306 enviemulo, au\u0306 profitemulo (Larg\u0302a inter la literoj, Kurboforma 5 ekvilibra, kiu ekvilibrigas egoismojn/malegoismojn), kaj estas firma kaj fidinda persono, esence lojala. Pro c\u0302i tiuj nombraj kvalitoj, li estas konsiderenda persono agrabla, aprecinda kaj estiminda: fakte li inspiras fidon ( la tuta harmonia kunteksto)"}, {"text_idx": "#000019", "text": "Li emas elserc\u0302i la pozitivajn flankojn de la vivo kaj, danke al sia diplomateco kaj dialektiko, li antau\u0306preparas ankau\u0306 la aliulojn por konsideri pli bonvoleme la aferojn, t.e. li kapablas konvinki (Fleksig\u0302ema, Ens\u0302ovig\u0302ema-sinua, Anguloj tipo C). Humaneco kaj seriozeco estas aliaj du liaj karakterizaj\u0302oj. Li facile alproksimig\u0302as al aliaj kaj posedas la lertecon apogi repacigojn inter du konfliktantaj partoj au\u0306 partioj (Flueca, fleksebla, dekstrenklina). Li vekas simpatiojn pro sia est-maniero kaj far-maniero, sen ion pretendi inters\u0302ang\u0302e au\u0306 trudi ion al iun (Ekvilibra grafika premado). Li obeas sian instinkton kaj racion, kiuj (li tion scias) bone interkomunikas. C\u0302i tio vidigas ke li estas persono en paco al si kaj al mondo: nur per tia animstato oni povas g\u0302isatingi realan homan amsenton (Flueca kaj c\u0302iuj signoj, tute en bona harmonio). Grafologie, la baza linio plutenata elmontras persiston kaj fidelecon, konstantecon en la amo, sed sen obsedo pro la nerigideco en siaj postuloj."}, {"text_idx": "#000020", "text": "Kvankam estas firmeco kaj granda logiko, kiuj pus\u0302as lin trastudi precizecon de principoj kaj koherecon de ideoj alcele al rezultoj, en li tute ne ekzistas skemojn, c\u0302ar li spertas multajn iluminig\u0302ojn, inspirojn kaj nekutiman imagpovon (la koncerna signo estas Malegala kun metodo). Tiaj lastaj faktoroj, interligitaj, apartenas ne nur al scienculo sed ankau\u0306 al artisto, kaj lia skribmaniero havas certan grafikan kaj spontanean ordon kaj elegantecon, kaj elmontras plezuron al beleco (Flueca kun eleganta). Tamen, la aspekto (la formoj) neniam venkas super la esenco au\u0306 la enhavoj. Bone observu la suban skribaj\u0302on, pligrandigitan: kvankam ne estas elegante skribi flankmarg\u0302ene de la paperfolio, vertikale, en la nura blanka libera spaco restanta, li au\u0306dacis faris tion. Mia supozo estas ke li, por konkludi sian penson seninterrompe kiel kutime la faras, tute ne s\u0302ang\u0302is pag\u0302on kaj paperfolion, por ne perdi sian pensofadenon....! Iu hipotezis ke tion li faris pro amo al s\u0302paro, por s\u0302pari paperon. Tio estas versimila, sed mi ne kredas tion vera, c\u0302ar li ne inklinas al avareco sed estas malegoisma. Fakte, oni konsideris lin filantropo, ec\u0302."}, {"text_idx": "#000021", "text": "Aparte inklina al kompreno de la homaro, talenta por humanistiko kaj sociaj sciencoj, li bone sukcesas ankau\u0306 en la konkreta agado kaj organizado, kapablante bone kaj senprobleme alfronti grandajn kaj malgrandajn taskojn. La tuta skribaj\u0302o \u2013 pro ties vigleco, harmonio, dinamikeco kaj aplombo \u2013 esprimas tutcerte lian grandan amon por la vivo kaj la belon, g\u0302enerale parolante."}, {"text_idx": "#000023", "text": "Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti\nMostra tutti gli articoli di pionirojdeesperanto"}, {"text_idx": "#000025", "text": "Stai commentando usando il tuo account ."}, {"text_idx": "#000027", "text": "Stai commentando usando il tuo account Facebook."}, {"text_idx": "#000028", "text": "Notificami nuovi commenti via e-mail"}, {"text_idx": "#000029", "text": "Mandami una notifica per nuovi articoli via e-mail"}, {"text_idx": "#000033", "text": "Questo e\u0300 un widget di testo. Il widget di testo ti consente di aggiungere testo o elementi HTML a qualsiasi barra laterale presente nel tuo tema. Puoi usare un widget di testo per visualizzare testo, link, immagini, elementi HTML o una combinazioni di tutti questi. Modificali nella sezione Widget dell\u2019utilita\u0300 di personalizzazione."}, {"text_idx": "#000035", "text": "Follow Pioniroj de Esperanto on "}, {"text_idx": "#000037", "text": "ligiloj al aperintaj numeroj troveblas en: "}]